དང་པོ་སྲོག་གཅོད་སྤོང་ཚུལ་ལའང༌།མི་ཚེ་གཅིག་ལ་འགྲོ་བ་མིའི་སྲོག་མི་གཅོད་པར་དམ་བཅས་པ་ནི་དཔེར་ན་རབ་བྱུང་བ་དང་དགེ་བསྙེན་ལྟ་བུ་ཡིན།ཁྱིམ་པའི་གྲས་སུ་མི་ཚེ་གཅིག་ལ་གཏན་ནས་སྲོག་མི་གཅོད་པར་ཁས་བླངས་པ་དང༌།སྲོག་ལྡན་ཆེ་གྲས་ཀྱི་སྲོག་མི་གཅོད་པར་ཁས་བླངས།སྲོག་ཆགས་གང་རུང་གི་སྲོག་མི་གཅོད་པར་ཁས་བླངས་པ་དང༌།ལོ་ཁ་ཤས་སམ་ཟླ་ཁ་ཤས་ཐ་ན་ཉིན་ཁ་ཤས་ལ་སྲོག་མི་གཅོད་པར་ཁས་ལེན་པ་སོགས་ཡོད།ཁས་ལེན་ཚུལ་ལ་ཡང་བླ་མ་སོགས་ཀྱི་མདུན་དུ་ཁས་ལེན་པ།ལྷ་ཁང་གི་སྐུ་བརྙན་སོགས་ཀྱི་དྲུང་དུ་ཁས་ལེན་པ།བསང་ཕུལ་དེ་ཁས་ལེན་པ།རང་སེམས་ནས་དམ་བཅའ་བ་སོགས་ཡོད།གཞན་ཚེས་གཅིག་ཚེས་བརྒྱད།བཅོ་ལྔ་གནམ་གང་དང༌།ད་དུང་ཉི་འཛིན་ཟླ་འཛིན་སོགས་ཀྱི་སྐབས།རྒྱ་ལོའི་ཚེས་གཅིགབཞི་བའི་བཅོ་ལྔ།དྲུག་པའི་ཚེས་བཞི།བདུན་པའི་ཚེས་བཅུ།དགུ་བའི་ཉེར་གཉིས།བཅུ་བའི་ལྔ་མཆོད།ཉི་ལྡོག་སོགས་དུས་ཆེན་ཁྱད་པར་ཅན་གྱི་སྐབས་སུ་བོད་ཁམས་སྤྱི་ནས་སྲོག་གཅོད་ལ་ཤིན་ཏུ་འཛེམས་པ་རེད།